**Aporia**

*Sorina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aporia

Tainicele mele gânduri, din făptura ce o port,

îmi remodelează anii, cei trecuţi şi cei ce-aşteaptă

către drumuri netezite, paşi cuminţi ce se îndreaptă,

înspre camera luminii, fără prea mare efort.

După-atâta vreme gândul, a mirare se frământă;

de te-ating, pare că cerul mi te-a-ncremenit în suflet,

timpul a trecut de-atunci, fără grabă, fără umblet

şi iubirea prinde aripi, cu halou galben de sfântă.

Fericit îmi e cuvântul, lacrimi are bucuria,

peste ochii tăi plăpânzi, degetele se frământă,

inima din foc se-aprinde, harul parcă ne descântă,

spulberându-se-n neant, umbra vieţii, aporia.